text: سلطة المعكرونة و الأفوكادو
text: #000003
text: اشتريت من حوالي الاسبوع أفوكادو. و كانت واحدة من الاخوات سألتني كيف منشتري الافوكادو و على ايا اساس منختار الحبات ؟ الأفوكادو ممكن نشتريها مستوية و بهل الحالة لازم نستعملها باقرب وقت ممكن و نحفظها بالبراد لوقت الاستعمال . أو فينا نشتريها مو مستوية و هيك بتبقى عنا بالبيت لتستوي على مهلها .
  هل تعلم أن الافوكادو هو النبتة الوحيدة الي طول ما هي على الشجرة ما بتستوي ؟ و ان لازم نقطفها لحتى تصير لينة و قابلة للأكل ؟ و هل تعلم أن شعوب اسيا الوسطى و الشرق الأقصى ما بيستخدموا الافوكادو الا للحلويات و للمشروبات ؟ و هل تعلم أن الافوكادو بتخلي البشرة نضرة و الشعر ناعم و أملس ؟ و هل تعلم أن الدهون الموجودة في الأفوكادو هي من الدهون الغير مشبعة و المفيدة جدا للجسم . و أخيرا هل تعلم أنك إذا فتحت الافوكادو قبل نضجها بتكون راحت عليك و ما بقى تستفيد منها بشي لان طعمتها بتكون مرة و مو طيبة أبدا ؟
  لحتى نعرف أن الافوكادو ناضجة منلمس عليها و ملمسها لازم يكون طري و قاسي بنفس الوقت . يعني كانك حطيتي اصبعتك على علبة الزبدة الي صرلها شوي طالعة من البراد . كيف بتحسيها ناعمة بس بنفس الوقت فيها نوع من الصلابة . نفس الملمس لازم يكون لحبة الافوكادو . أما إذا اشترينا كم حبة و كانوا لسا بدهن وقت ليستووا فلازم نحفظهم بدرجة حرارة الغرفة لحتى يستوا , مو بالبراد , و إذا بدنا ياهم يستووا بسرعة أكبر فمنحطهم بكيس ورق مع حبة تفاح و منخليهم بدرجة حرارة الغرفة لحتى يستووا .
  ايه خبرتكم اني اشتريت افوكادو و حضرت فيها كم وصفة بتاخد العقل و هي اول وصفة . يعني سلطة معكرونة و شبت و كمان افوكادو , طعم طيب وين ما اكلتي . و مع اني ما كتير بحب اخلط المايونيز مع البندورة , بس هل الوصفة استثناء . و على فكرة البندورة الي استعملتها بندورة مصرية , مو بيوت بلاستيكية . و كمان مع اني ما كنت كتير حب فكرة خلط المايونيز مع اللبن , هلا صايرة عم حبها كتير و ايا سلطة بدها مايونيز عم استخدم نص الكمية لبن و النص التاني مايو , عم تصير اخف و عم اكل منها ضميري مرتاح و مبسوط بالوجبة .
  أخر الشي إذا ما بتحبي الدجاج أو الحبش المدخن أستعملي دجاج مسلوق للوصفة .
text: #000006
text: أفوكادو،بنددورة،حبش مدخن،خس،دجاج مدخن،شبت،لحم مدخن،مايونيز،معكرونة
text: #000008
text: واو يا منى شكلها يميييي شكلها لذيذة ان شاءالله بدي اجيب افوكادو وأجربها
text: #000012
text: كيفك منمن اشتقنا لك الله يعطيك العافية اكيد على التجريب منظرها بيشهي وزوجي كتير بيحب هيك اكلات اشقد حب سلطة المعكرونة لما عملتها من وصفاتك واعتمدتها طبعا لك كل الشكر وجزاك الله عنا كل خير
text: #000015
text: بموت على الافوكادو انا، بحبها لحالها وبسلطة الجبنة والحبق، والذ من هيك مع الحليب والموز. رح جرب هالوصفة بكرة انشالله، بس بعد اذنك منوش رح اعملها نباتية هالمرة. متاكدة انها طيبة كتير.
text: #000021
text: هي طعمتها مختلفة عن هديك و التنتين يممي , و انا كمان كتير بحب هل النوعية من الاكلات , هيك خفيفة و بيشبع بنفس الوقت :zzz
text: #000022
text: ضيعانه الي رميته لان حتى لو عصرتيله ليمون بيكون طيب مع الخبز و البندورة
text: #000032
text: بجد رهيبه كيف زبطت معك تحطي الافوكادو مع المعكرونه؟؟ اول مره بسمع بهالوصفه.. يسلم ايديكي اكيد رح اجربها انشالله :zzz
text: #000034